Mercedes-Benz A-դաս

Mercedes-Benz A-դաս


== Անվտանգություն ==
Անվտանգության տեխնոլոգիաների ուսումնասիրությունը մշտապես գտնվել է Mercedes-Benz ճարտարագետների ուշադրության կենտրոնում։ Անվտանգության բարձրացմանն ուղղված միջոցառումներն սկսվեցին դեռևս 1950-ական թվականներին գյուտարար ճարտարագետ Բելա Բարենյիի կողմից թափքի անվտանգ հանգույցի ստեղծմամբ։ Այսօր այն հանդիսանում է ավտոմոբիլային անվտանգության համալիր միջոցառումների բազմաթիվ օղակներից մեկը։ Տվյալ համակարգի առկայությունը կախված է ավտոմեքենայի համալրումից։ Անբավարար ուշադրություն, անկանխատեսելի վտանգներ։


=== Mercedes-Benz-ի անվտագության համակարգերի տեսականեր ===

Ադապտացվող արգելակային լուսարձակներ (թարթող)
Կայանման օժանդակ ակտիվ համակարգ՝ ներառյալ PARKTRONIC համակարգ
ATTENTION ASSIST
Կտրուկ արգելակման BAS համակարգ
ADAPTIVE BRAKE
Կայունացման էլեկտրոնային համակարգ՝ ESP®
Headlamp Assist] համակարգ
Intelligent Light] համակարգ
Անվադողերում ճնշման անկման մասին նախազգուշացնող համակարգ


==== Ադապտացվող արգելակային լուսարձակներ (թարթող) ====
Կտրուկ արգելակում կատարելիս՝ կախված արգելակային ուժից և երթևեկության արագությունից, ադապտացվող արգելակային լուսարձակները ավտոմատ կերպով միանում են, երբ ետեւից եկող վարորդը կարող է առաջացնել վթար։ Երբ ավտոմեքենայի արագությունը չի գերազանցում 10 կմ/ժ-ը, երբ ավտոմեքենան կանգնում է, կամ երբ BAS (արգելակման օժանդակ) համակարգն ապաակտիվանում է և ավտոմեքենայի դանդաղեցումն ընկնում է որոշակի մակարդակից, լուսարձակները միանում են անդադար՝ առանց թարթելու։ 
Արգելակման ադապտացվող լուսարձակներն ակտիվանում են, երբ՝

Ավտոմեքենայի սկզբնական արագությունը գերազանցում է 50 կմ/ժ-ը, արգելակման օժանդակ համակարգը (BAS) արձանագրում է կտրուկ արգելակմանը տանող իրավիճակ կամ արգելակման ուժը գերազանցում է առավելագույն արժեքի 75 տոկոսը։
Եթե երթևեկության սկզբնական արագությունը գերազանցում է 70 կմ/ժ-ը և ավտոմեքենան կանգ է առնում։ Միևնույն ժամանակ ավտոմատ կերպով միանում է վթարային լուսային ազդանշանը։


==== Կայանման օժանդակ ակտիվ համակարգ՝ ներառյալ PARKTRONIC համակարգ ====
Կայանման օժանդակ ակտիվ համակարգը նպաստում է անվտանգ երթևեկությանը։ Այն օգնում է վարորդին գտնել կայանման համար համապատասխան վայր, պարզեցնում է կայանումն ու կայանատեղից դուրս գալը՝ իր վրա վերցնելով ավտոմեքենայի կառավարումը։ PARKTRONIC համակարգը նախազգուշացնում է վարորդին, եթե ավտոմեքենայի առջևում կամ հետևում նկատում է խոչընդոտներ։ Երբ ավտոմեքենան շարժվում է մինչև 35 կմ/ժ արագությամբ, կայանման օժանդակ ակտիվ համակարգն օգտագործում է առջևի բամպերում տեղադրված երկու ուլտրաձայնային տվիչը՝ ճանապարհի երկու կողմում կայանման համար համապատասխան վայր գտնելու համար։


==== ATTENTION ASSIST ====
ATTENTION ASSIST համակարգը հատկապես կարևոր է երկար ուղևորություններ կատարելիս և գիշերը երթևեկելիս։ Այս համակարգը զգուշացնում է վարորդին, եթե վերջինիս մոտ նկատում է հոգնածության և ուշադրության կորստի նշաններ՝ նպաստելով անվտանգ երթևեկությանը։ ATTENTION ASSIST համակարգը շարունակաբար վերլուծում է վարորդի ակտիվության մակարդակը և ղեկանիվի պտտման աստիճանը։ Եթե համակարգը նկատում է հոգնածության համար հատկանշական վարելաոճ, այն զգուշացնում է վարորդին կանգառ կատարելու անհրաժեշտության մասին՝ տվիչ/ցուցիչ սարքերի վահանակին արտաբերելով սուրճի գավաթի տեսք ունեցող նշանը և արձակելով ձայնային ազդանշան։ Համակարգն աշխատում է 80-180 կմ/ժ արագությամբ երթևեկելիս։


==== Կտրուկ արգելակման BAS համակարգ ====
Կտրուկ արգելակման BAS համակարգը, վերլուծում է արգելակման ոտնակի սեղմման շտապողականությունը։ Եթե վարորդն արագորեն տեղափոխում է ոտքը գազի ոտնակից արգելակման ոտնակին, ապա համակարգը գնահատում է իրավիճակը որպես նախավթարային և արգելակային համակարգում ստեղծում է հավելյալ ճնշում` ավելացնելով արգելակման ինտենսիվությունը։ Լինելով Electronic Stability Program (ESP®)-ի բաղկացուցիչ մաս՝ կտրուկ արգելակման BAS համակարգը կարգավորում է արգելակային ճնշումը։


==== ADAPTIVE BRAKE համակարգ ====
ADAPTIVE BRAKE համակարգը, իր հիմնական բաղկացուցիչ մաս հանդիսացող հակաբլոկավորման համակարգի (ABS) շնորհիվ, կանխում է կտրուկ արգելակման վտանգավորությունը։ 
Համակարգն ունի հետևյալ կարևոր ֆունկցիաները՝ 

HOLD ֆունկցիա. Ֆունկցիան ակտիվանում է արգելակման ոտնակը կրկնակի անգամ սեղմելիս։ Այն կանխում է ավտոմեքենայի ինքնաբերաբար հետընթացը՝ հատկապես վերելքների վրա լուսացույցի առկայության դեպքում։
Լրացուցիչ օգնություն. Այս համակարգը կանխում է ավտոմեքենայի ինքնաբերաբար հետընթացը (հատկապես վերելքների վրա) արգելակման ոտնակից գազի ոտնակին ոտքը տեղափոխելու պահին։
Առավել արագ արձագանքում. Արգելակման համակարգի բարեփոխումների շնորհիվ արգելակումն սկսվում է այն պահին, երբ վարորդը տեղափոխում է ոտքը գազի ոտնակից


==== Կայունացման էլեկտրոնային համակարգ՝ ESP® ====
Այս համակարգն օգնում է կայունացնել ավտոմեքենան՝ կատարելով համապատասխան անիվների նպատակային արգելակում և ադապտացնելով շարժիչի հզորությունը։ Դինամիկ տեսանկյունից վտանգավոր իրավիճակում ESP® համակարգը, կախված իրավիճակից, իրականացնում է մեկ կամ մի քանի անիվների նպատակային արգելակում։ Անհրաժեշտության դեպքում համակարգը կարող է ադապտացնել նաև շարժիչի ոլորող մոմենտը։ ESP համակարգն օգնում է վարորդին հնարավորինս կայունացնել ավտոմեքենան՝ մասնավորապես շրջադարձեր և կտրուկ մանևրներ կատարելիս։

Համակարգի հիմնական հատկությունը. տեղապտույտի տվիչը մշտապես վերահսկում է ավտոմեքենայի տեղաշարժն ուղղահայաց առանցքի շուրջ՝ համեմատելով ներկա արժեքը նորմատիվային արժեքի հետ։ Շեղումների հայտնաբերման դեպքում համակարգը միջամտում է՝ կանխարգելելով ավտոմեքենայի հնարավոր տեղապտույտն առաջացման սկզբնական շրջանում։
Անիվների տեղապտույտը կանխող ASR համակարգը վերահսկում է անիվների հնարավոր սահքը, և, անհրաժեշտության դեպքում, կարող է նվազեցնել շարժիչի հզորությունը` կանխելով անիվների տեղապտույտը։
Հակաբլոկավորման համակարգը (ABS), լինելով ESP համակարգի համալրում, կանխում է անիվների բլոկավորումը՝ ապահովելով ավտոմոբիլի կառավարելիությունը։
ESP համակարգը, ինչպես և ABS ու ASR համակարգերը, պատկանում են այն համալիր համակարգերի ցանկին, որոնք կոչված են բարձրացնելու ավտոմեքենայի կայունությունն ու անվտանգությունը։


==== Headlamp Assist համակարգ ====
Լուսավորության մակարդակի անկման դեպքում Headlamp Assist համակարգն ավտոմատ կերպով միացնում է մոտակա լուսավորությունը, հետևի լուսարձակները և ավտոմեքենայի համարանիշի լուսավորումը։ Ստանալով ազդանշաններ անձրևային տվիչից՝ համակարգն ակտիվանում է նաև անձրևի և ձյան ժամանակ։ Լույսի տվիչը գնահատում է շրջակա միջավայրի լուսավորության մակարդակը։ Եթե վերջինս ցածր է որոշակի մակարդակից՝ ավտոմատ կերպով միանում է մոտակա լուսավորությունը։ Լուսարձակներն ավտոմատ կերպով անջատվում են, երբ լուսավորության ինտենսիվությունն աճում է։ Համակարգն ապահովում է լուսավորության անհրաժեշտ ինտենսիվությունը ցանկացած ժամանակ՝ նպաստելով երթևեկության անվտանգությանը։ Սա հատկապես կարևոր է արագ փոփոխվող լուսավորության պայմաններում։


==== Intelligent Light համակարգ ====
Intelligent Light համակարգն ապահովում է լավագույն լուսավորություն ցանկացած եղանակին և ցանկացած ճանապարհային իրավիճակում՝ համապատասխան կերպով ադապտացնելով լուսավորության պարամետրերը։

Գերազանց պայծառություն. “Country light” ռեժիմի դեպքում ճամփեզրը լուսավորվում է շատ ավելի լավ, քան սովորական լուսարձակներով։
Աճում է դինամիկորեն. "Մայրուղային" ռեժիմն ունի 2 աստիճան, որոնք փոփոխվում են ավտոմատ կերպով։ 90 կմ/ժ արագության դեպքում համակարգն ավելացնում է բի-քսենոն լուսարձակների պայծառությունը։ 110 կմ/ժ արագությունից սկսած՝ լուսարձակները կարգավորվում են այնպես, որ լուսավորվի ամբողջ ճանապարհը՝ մինչև 120 մ երկարությամբ։
Բարձրացնում է անվտանգությունը. համակարգն ապահովում է ճանապարհի լավ տեսանելիություն՝ նույնիսկ մառախուղի պայմաններում։ Ձախ կողմի բի-քսենոն լուսարձակը պտտվում է դեպի դուրս՝ միաժամանակ իջեցնելով լուսային կոնի մակարդակը։ Այս ֆունկցիան ավտոմատ կերպով ակտիվանում է, երբ վառվում են հետևի հակամառախուղային լուսարձակները, իսկ ավտոմեքենան երթևեկում է մինչև [70 կմ/ժ արագությամբ։
Հետևում է շրջադարձի ուրվագծին. հատուկ տվիչներից ստացվող տեղեկատվությունը թույլ է տալիս շրջադարձի ժամանակ ավտոմատ կերպով թեքել լուսարձակները՝ ապահովելով շրջադարձի լրացուցիչ լուսավորություն։
Դարձնում է ավտոմեքենան տեսանելի երթևեկության այլ մասնակիցների համար. դիոդային լուսարձակների լուսավորությունը թույլ է տալիս երթևեկության այլ մասնակիցներին նկատել շարժվող ավտոմեքենան, իսկ լուսարձակների լվացման համակարգը թույլ է տալիս պահպանել լուսավորման բարձր պայծառությունը։
Ավելի մեծ տեսադաշտ՝ կոճակի մեկ սեղմումով. հիմնական լույսի ադապտիվ կարգավորման շնորհիվ ապահովվում է մոտակա լույսի լուսարձակման առավելագույն հեռավորությունը՝ նպաստելով երթևեկության այլ մասնակիցների վաղաժամ հայտնաբերմանը։ Տեսախցիկի շնորհիվ լուսարձակման հեռավորությունը, ինչպես նաև հեռահար լույսի ֆունկցիան կարգավորվում են՝ ապահովելով առջևում ընթացող երևթևեկության այլ մասնակիցների և առկա խոչընդոտների լիարժեք լուսավորումը։ Հեռահար լույսի ավտոմատ կարգավորումն իրականացվում է այնպես, որ լուսային կոնի եզրագիծը չի հասնում համընթաց կամ հանդիպակաց ուղղությամբ երթևեկող տրանսպորտային այլ միջոցին։


==== Անվադողերում ճնշման անկման մասին նախազգուշացնող համակարգ ====
Անվադողերում ճնշման անկման մասին նախազգուշացնող համակարգը նպաստում է անվտանգ երթևեկությանը։ Համակարգը վերահսկում է առանձին անվադողերի անկյունային արագությունը։ Եթե արագությունը փոփոխվում է, տվիչ/ցուցիչ սարքերի վահանակին արտաբերվում է նախազգուշացում։


== Դիզայն ==


=== Էքստերիերի հիմնական տարրերը ===
Ճակատային մասի արտահայտիչ կորագիծ կառուցվածքը և հովացուցիչի պաշտպանիչ ցանցը A-դասին պարգևում են սպորտային տեսք։
Ավտոմեքենայի թափքի սլացիկ ուրվագծերը և հետին լուսարձակների անկյունային տեղաբաշխումն ավտոմեքենան դարձնում են ակնհայտ ավելի ծավալուն։
Մթնշաղում բացահայտվում է A-դասի ևս մեկ առավելություն՝ լուսավորության համակարգի նոր դիզայն։


=== Ինտերիերի հիմնական տարրերը ===

Սրահի հարդարման համար նախատեսված գործվածքների լայն տեսականին և առաջարկվող գունային տարբերակներն ընձեռում են սրահին անհատականացված տեսք տալու բազմաթիվ հնարավորություններ։
A-դասի սպորտայնությունը կրկին ընդգծում են տվիչ/ցուցիչ սարքերի վահանակի ARTICO արհեստական կաշվով ձևավորումը (որպես լրացուցիչ հավելում առաջարկվող Exclusive փաթեթի հետ) և սրահի լուսային ձևավորումը։
Կախված Ձեր նախընտրված ձևավորման ոճից, սրահի օդամղիչները, կենտրոնական արմնկակալը և դռների արմնկակալները կարող են յուրովի տեսք ստանալ։


== Համալրումներ և աքսեսուարներ ==


=== Դիզայն և ոճային գիծ ===
Որպես լրացուցիչ հավելում առաջարկվող Style, Urban և AMG Line ոճային գծերը հնարավորություն են ստեղծում անհատականացնել A-դաս ավտոմեքենան` դարձնելով այն դասական և էլեգանտ կամ դինամիկ և սպորտային։

Style ոճային գիծ- A-դասին պարգևում է ինքնավստահ տեսք
Urban ոճային գիծ- A-դասին պարգևում է սպորտային տեսք
AMG Line ոճային գիծ- A-դասին պարգևում է հզորություն և վստահություն


=== Աքսեսուարներ ===


==== Թափքի տանիքին ամրացվող բեռնարկղ՝ Roof Box 400 ====
Այս արկղը ունի 400 լ տարողություն, և թույլ է տալիս տեղափոխել 75 կգ բեռ։


==== Բեռների տեղափոխման համար նախատեսված ձողեր ====
Բեռների տեղափոխման համար նախատեսված ձողերը հնարավորություն են տալիս հարմարավետ և ապահով կերպով ամրացնել և տեղափոխել բեռներն ավտոմեքենայի տանիքին։


== Բենզինային շարժիչներ - Հզորության վերահսկում ==


=== 4-գլան բենզինային շարժիչներ ===
1.6 լ կամ 2.0լ աշխատանքային ծավալով 4-գլան բենզինային շարժիչներն աշխատում են գազաօդային խառնուրդի անմիջական ներսրսկման տեխնոլոգիայով։ Շարժիչներն օժտված է գազաբաշխման փուլերի կարգավորման համակարգով և տուրբոմղիչով, ունեն հզորության և ոլորող մոմենտի գերազանց ցուցանիշներ, ինչպես նաև կատարյալ ձայնամեկուսացում։ Վերջիններս ապահովում են վառելիքի խնայողություն բարձր և վնասակար արտանետումների ցածր մակարդակ։

Բարձր ՕԳԳ. Բարձր ճնշման պյեզոէլեկտրական ներարկիչների միջոցով իրականացվող անմիջական ներսրսկումը, ինչպես նաև կատարելագործված այրման համակարգը, ապահովում են գրեթե ամբողջական այրում, որը նպաստում է ՕԳԳ-ի բարձրացմանը և, հետևաբար, ապահովում է վառելիքային խնայողության բարձր ցուցանիշ։
Ավելի արդյունավետ տեխնոլոգիա. Գազաբաշխման փուլերի կարգավորումն ապահովում է տվյալ փուլի այրման տակտի համար վառելիքի անհրաժեշտ քանակության ճշգրիտ չափաբաժին, որը նպաստում է վառելիքի խնայողությանը և նվազեցնում է մեքենամասերի ավելորդ շփման և օժանդակ ագրեգատների աշխատանքի կարգավորման հետ կապված էներգիայի կորուստը։
Վառելիքի խնայողության բարձր ցուցանիշ և վնասակար արտանետումների ցածր մակարդակ. Բազային համալրման մաս հանդիսացող ECO start-stop համակարգը նպաստում է վառելիքի խնայողությանը՝ անջատելով շարժիչն ամեն անգամ, երբ ավտոմեքենան կանգնում է։
BlueDIRECT սերնդին պատկանող այս շարժիչների նախագծման հիմնական նպատակն ու գաղափարը եղել են վառելիքային բարձր խնայողությունը՝ հզորության բարձր ցուցանիշի պայմաններում։


== Փոխանցման տուփ ==


=== 6-աստիճան մեխանիկական փոխանցումատուփ ===
Ներառում է ECO start/stop համակարգը, որը թույլ է տալիս էականորեն նվազեցնել վառելիքի ծախսը և արտանետումների քանակը՝ անջատելով շարժիչն ամեն անգամ, երբ ավտոմեքենան կանգ է առնում։ Բացի այդ, արագաչափի վրա արտացոլվում է ներկա վարման ռեժիմի արդյունավետության ցուցանիշը, ինչը դրդում է վարորդին անցնել վառելիքը խնայող վարելաոճի։
Մատակարարվում է բազային համալրման կազմում A180 և A200 մոդելների համար։


=== 7-աստիճան մեխանիկական փոխանցումատուփ՝ երկկցորդիչ մեխանիզմով ===
Երկկցորդիչ մեխանիզմով 7-աստիճան ավտոմատ փոխանցումատուփը, լինելով նորամուծություն, համատեղում է հարմարավետությունն ու սպորտային ոճը։ Այն նաև տնտեսող է։ 7G-DCT ավտոմատ փոխանցումատուփն իրենից ներկայացնում է եռալիսեռ ավտոմատացված մեխանիկական փոխանցումատուփ, որն ունի 7 աստիճան և երկու բաժանարար մեխանիզմ, որոնցից յուրաքանչյուրն ունի իր կցորդիչը։ Բաժանարար մեխանիզմների միջոցով իրականացվում է փոխանցման աստիճանի վայրկենական փոխարկում՝ առանց քարշիչ ուժի անկման և ընդհատման երևույթի։ 

Առաջընթացի 7 փոխանցումը. փոխանցումատուփն ունի երկու բաժանարար մեխանիզմ, որոնցից յուրաքանչյուրն ունի իր կցորդիչը։ Ինչպես կցորդիչի միացումը, այնպես էլ փոխանցումների փոխարկումը տեղի է ունենում լրիվ ավտոմատացված ռեժիմով, առանց քարշիչ ուժի անկման և ընդհատման երևույթի։
Աշխատանքի երեք ռեժիմ. Կենտրոնական վահանակի վրա գտնվող փոխարկիչի միջոցով կարելի է ընտրել երեք աշխատանքային ռեժիմներից ցանկալին՝ Economy (տնտեսող), Sport (սպորտային) և Manual (մեխանիկական)։ Այս ռեժիմներն իրարից տարբերվում են փոխանցումների փոխարկման արագությամբ և ընդհանուր բնութագրերով։ Օրինակ՝ Manual (մեխանիկական) ռեժիմը թույլ է տալիս իրականացնել փոխանցման փոխարկում ենթաղեկային փոխարկիչների միջոցով։
Վառելիքի ծախսի նվազեցմանը նպաստող ECO start/stop ֆունկցիա ՝ շարժիչն առանց միջամտության անջատվում է՝ ավտոմեքենայի կանգի ժամանակ
Անվտանգություն և հարմարավետություն՝ փոխանցումների փոխարկման DIRECT/SELECT լծակը գտնվում է ղեկանիվի տակ, ինչը շատ հարմար է օգտագործման համար։ TEMPOMAT TEMPOMAT և SPEEDTRONIC SPEEDTRONIC համակարգերը նույնպես երկկցորդիչ մեխանիզմով 7G-DCT փոխանցման տուփի բաղկացուցիչ մասն են։


== Կախոցքի համակարգ ==


=== Dynamic Handling փաթեթ ===
Dynamic Handling փաթեթի միջոցով կարելի է ընտրություն կատարել կախոցքի աշխատանքի սպորտային և կոմֆորտ ռեժիմների միջև։ Այս փաթեթը թույլ է տալիս նվազեցնել լուսածերպի բարձրությունը 15 մմ-ով։ Փաթեթի հետ առաջարկվում է մեղմացուցիչների ավելի կոշտ կարգաբերում, որի շնորհիվ նվազում է ավտոմոբիլի լայնական ճոճման գործակիցը, և բարձրանում ավտոմոբիլի դինամիկ կայունությունը։ Direct-Steer պարամետրիկ ղեկային համակարգը, փոփոխական փոխանցման թվի շնորհիվ, թույլ է տալիս ավելի արագ և հեշտ իրականացնել մանևրներ, օրինակ ՝ կայանելիս։ Էլեկտրամեխանիկական ուժեղարարի շնորհիվ անհրաժեշտ ճիգը կարգավորվում է՝ կախված ավտոմոբիլի արագությունից։


=== Comfort կախոցքի համակարգ ===
А-դասի կախոցքի համակարգն աչքի է ընկնում իր առաձգական տարրերի աշխատանքի սահունությամբ և տատանումները մարող համակարգի անխափան աշխատանքով, որն ապահովում է երթևեկության անվտանգությունը։


=== Պարամետրիկ ղեկային կառավարում ===
Այս տիպի ղեկային կառավարումը նախատեսում է հիդրոուժեղարարի ազդեցության փոփոխություն ՝ կախված ավտոմեքենայի արագությունից։ Արագության աճի հետ մեկտեղ հիդրոուժեղարարի կողմից տրված ճիգը նվազում է, իսկ արագության նվազման դեպքում՝ հակառակը։

Ուժի տնտեսում. ցածր արագությունների ընդգրկույթում ղեկանիվի պտտման համար անհրաժեշտ ուժի տնտեսում
Հեշտ կառավարելիություն. բարձր արագության դեպքում կուրսային կայունության պահպանում
Նորարարություն. Ղեկային համակարգում ներկառուցված STEER CONTROL համակարգն օգնում է վարորդին պահպանել ավտոմեքենայի կառավարելիությունը՝ նույնիսկ ամենաբարդ ճանապարհային իրավիճակներում։


== Պատկերասրահ ==

		
		
		
		
		


== Տես նաև ==
B-դաս
C-դաս
CL-դաս
CLA-դաս
CLC-դաս
CLK-դաս
CLS-դաս
E-դաս
G-դաս
GL-դաս
GLK-դաս
GLA-դաս
M-դաս
R-դաս
S-դաս
SL-դաս
SLK-դաս
SLR McLaren
SLS AMG
Viano
Vito


== Վաճառքը ==
Հիմնական շուկան A դասի մեքենաների Եվրոպան, Ճապոնիան և Ռուսաստանն է։


== Արտաքին հղումներ ==
A‑Դաս սեդան Archived 2016-12-17 at the Wayback Machine.